Ján Gašpar

JUDr. Ján Gašpar (* 13. november 1953, Košice – † 10. marec 2018, Bratislava) bol slovenský právnik, bibliograf a historik.

 Životopis 
Je absolventom Právnickej fakulty Karlovej univerzity v Prahe. Od júna 1999 do svojej smrti pôsobil ako riaditeľ Štátnej vedeckej knižnice v Košiciach (od novembra 1996 do 1. mája 2000 bol oficiálny názov inštitúcie Regionálna vedecká knižnica v Košiciach). Vo funkcii nahradil Jozefa Mižáka, ktorý bol za riaditeľa knižnice dosadený v roku 1998 mečiarovským politickým režimom. Gašpar tak rozhýbal ustrnutú bibliografickú činnosť knižnice.Quandt, Richard E. The Changing Landscape in Eastern Europe : A Personal Perspective on Philanthropy and Technology Transfer. Oxford; New York, New York : Oxford University Press, 2002. ISBN 0-19-514669-7, p. 207. Dostupné online. [cit. 2018-03-31]. Ako riaditeľ knižnice tiež inicioval a pripravil viacero projektov výstavnej a publikačnej činnosti na popularizáciu regionálnych dejín.

Bádaniu regionálnych dejín, najmä obdobiu rokov 18481950, sa venoval od roku 1970 a od roku 1983 svoje práce publikoval. Je autorom a spoluautorom viacerých odborných a popularizačných publikácií týkajúcich regionálnych dejín Košíc a tatranského regiónu a spoluautorom webu Nostalgické Tatry.O nás [online]. [s. l.] : Nostalgické Tatry, 2018 [cit. 2018-03-31]. Dostupné online . Spolu s bibliografkami Eleonórou Blaškovou a Máriou Mihókovou napísal Lexikón Košičanov (1. diel, 2014). Tento biografický slovník obsahuje takmer 2000 hesiel; pripravovaný bol od roku 2001 a nadväzuje na Slovník košických osobností 1848 – 1918 (1995) zostavený vtedajšou bibliografkou Slovenskej vedeckej knižnice v Košiciach M. Mikókovou.

V rokoch 2002 – 2004 pôsobil vo funkcii predsedu pre legislatívu Slovenskej asociácie knižníc.

 Dielo 
 Publikácie 
 Turčan, Tibor – Gašpar, Ján. Banícka a hutnícka minulosť Slovenska na starých pohľadniciach. 1. vyd. Košice : Zväz hutníctva, ťažobného priemyslu a geológie Slovenskej republiky, 2015. 159 s. ISBN 9788097000592.
 Anna, Peter – Gašpar, Ján – Kušnírová, Dana – Papáč, Richrd. Hotel Bankov. [Košice] : Hotel Bankov, 2015. 117 s. ISBN 9788097213879.
 Gašpar, Ján – Blašková, Eleonóra – Mihóková, Mária. Lexikón Košičanov. 1. diel, A-I. 1848-1938. 1. vyd. Košice : Equilibria, 2014. 484 s. ISBN 9788081431562.
 Gašpar, Ján. Košice : pohľady do histórie mesta na starých pohľadniciach. 1. vyd. Poprad : Region Poprad, 2011. 284 s. ISBN 9788096934461.
 Tudík, Ivan – Gašpar, Ján – Matejný, Bohuš – Rovenský, Eugen. Kvetnica : od rekreačnej osady po pľúcnu nemocnicu. Košice : Štátna vedecká knižnica, 2006. 97 s. ISBN 8085328593.
 Gašpar, Ján – Mačura, Rastislav – Žiška, Dušan. Poprad : história mesta na starých pohľadniciach : 1956-2006. 1. vyd. Poprad : Vydavateľstvo Region Poprad, 2006. 246 s. ISBN 8096938185.
 Gašpar, Ján (ed.). Ing. Rudolf Schuster, CSc. : publikačná a verejná činnosť : súpis literatúry. 1. vyd. Košice : Štátna vedecká knižnica v Košiciach, 2001. 207 s.
 Gašpar, Ján et al.  Mestské lesy Košice na prelome tisícročí. 1. vyd. Košice : Karnat, 2003. 118 s. ISBN 8096858661.
 Gašpar, Ján. Tatry : staré pohľadnice rozprávajú. Poprad : Region Poprad, 2002. 263 s. ISBN 8096872567.
 Gašpar, Ján. Po stopách bojů Československého vojska a legionářů v okolí Košíc v roku 1919 : průvodce po naučné stezce Kysak – Košická Belá – Medzev – Turňa nad Bodvou. 1. vyd. Preklad Ludmila Sciranková. Košice : Karnat, 2001. 49 s. ISBN 8096858610.
 Gašpar, Ján – Čániová, Eva Katarína – Velebná, Mária. V stopách bicyklov : (k storočnici organizovanej cyklistiky v Košiciach). Košice : Pergamen, 1995. 57 s. ISBN 8096737260.
 Gašpar, Ján et al. História turistiky v Košiciach : k 100. výročiu organizovanej turistiky v ČSSR. Košice : Výbor zväzu turistiky MV ČSZTV, 1988. 311 s.

 Výstavy 
 Oprášené dejiny : pohľad do histórie košických priemyselných firiem (11. máj – 8. júl 2017, Štátna vedecká knižnica v Košiciach) a iné

 Ocenenia 
Za mimoriadne zásluhy v publicistickej a vedeckej činnosti mu bola v roku 2010 udelená Cena mesta Košice a v roku 2015 získal Cenu predsedu Košického samosprávneho kraja.

 Referencie 

 Externé odkazy 
 Rozhovor – Ján Gašpar, riaditeľ Štátnej vedeckej knižnice [online]. In košice:dnes. 2017-05-24 [cit. 2018-03-31]. Dostupné online.

Kategória:Slovenskí právnici
Kategória:Slovenskí historici
Kategória:Slovenskí bibliografi
Kategória:Absolventi Právnickej fakulty Karlovej univerzity
Kategória:Osobnosti z Košíc